CELEX: 32005R0949
Language: sl
Date: 2005-06-22 00:00:00
Title: Uredba Komisije (ES) št. 949/2005 z dne 22. junija 2005 o zaključku javnega razpisa za znižanje carin pri uvozu sirka iz tretjih držav v Španijo

23.6.2005   
            
            
               SL
            
            
               Uradni list Evropske unije
            
            
               L 160/16
            
         UREDBA KOMISIJE (ES) št. 949/2005
   z dne 22. junija 2005
   o zaključku javnega razpisa za znižanje carin pri uvozu sirka iz tretjih držav v Španijo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 12(1) te uredbe,
   ob upoštevanju naslednjega:
   
               (1)
            
            
               V skladu z mednarodnimi obveznostmi Skupnosti v okviru urugvajskega kroga (2) večstranskih trgovinskih pogajanj je treba ustvariti pogoje za uvoz določene količine sirka v Španijo.
            
         
               (2)
            
            
               Uredba Komisije (ES) št. 1839/95 z dne 26. julija 1995 določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko (3) določa knjiženje uvoza nekaterih nadomestnih proizvodov iz člena 2, zaradi spoštovanja količin v okviru teh kvot.
            
         
               (3)
            
            
               Uredba Komisije (ES) št. 2275/2004 (4) je odprla javni razpis za znižanje carin pri uvozu sirka iz tretjih držav v Španijo.
            
         
               (4)
            
            
               Letna količina za to kvoto, določena v členu 1 Uredbe (ES) št. 1839/95, je bila dosežena, zato je treba javni razpis zaključiti in razveljaviti Uredbo (ES) št. 2275/2004.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   1.   Javni razpis iz člena 10(2) Uredbe (ES) št. 1784/2003 za znižanje carin pri uvozu sirka iz tretjih držav v Španijo, ki je bil odprt z Uredbo (ES) št. 2275/2004, se zaključi.
   2.   Uredba (ES) št. 2275/2004 se razveljavi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. junija 2005
      
         
            Za Komisijo
         
         Mariann FISCHER BOEL
         
            Članica Komisije
         
      
   
   
      (1)  UL L 270, 21.10.2003, str. 78.
   
      (2)  UL L 336, 23.12.1994, str. 22.
   
      (3)  UL L 177, 28.7.1995, str. 4. Uredba, kakor je bila nazadnje spremenjena z Uredbo (ES) št. 777/2004 (UL L 123, 27.4.2004, str. 50).
   
      (4)  UL L 396, 31.12.2004, str. 32.